RSN Rayer

RSN Rayer atau nama penuhnya Sanisvara Nethaji Rayer a/l Rajaji merupakan seorang peguam dan seorang ahli politik Malaysia daripada Parti Tindakan Demokratik (DAP). Beliau merupakan Ahli Parlimen Jelutong dalam Dewan Rakyat, Malaysia. Dalam parti, beliau merupakan Ahli Jawatankuasa Kerja DAP Negeri Pulau Pinang.

Ugutan peluru hidup
Pada 10 Disember 2011, RSN Rayer membuat laporan polis di Ibu Pejabat Polis Daerah Timur Laut berhubung ugutan bunuh menerusi panggilan telefon. Reyer mendakwa pemanggil mengaku penyokong Timbalan Ketua Menteri Pulau Pinang II, P. Ramasamy.Pemanggil yang bercakap dalam bahasa Tamil memberi amaran agar Rayer agar tidak membangkitkan sebarang isu mengenai Ramasamy pada Konvensyen DAP Pulau Pinang 2011.Rayer tidak senang dengan P Ramasamy yang menggelar Karpal Singh sebagai 'godfather'. 

Pada 5 Julai 2013, Speaker Law Choo Kiang naik angin terhadap RSN Rayer kerana 'bertekak' dengan Datuk Roslan Saidin (BN-Pinang Tunggal) berhubung isu rasis. 

Pada 21 Ogos 2013, keluarga Rayer menerima bungkusan plastik mengandungi peluru hidup di rumahnya di Island Park, Green Lane, Pulau Pinang. Bapa ADUN itu, Rajaji Jeganathan Rayer membuat laporan polis di Balai Polis Jelutong berhubung bungkusan peluru jenis 9mm yang dihantar oleh seorang lelaki yang tidak dikenali kira-kira jam 7 pagi . Rayer pernah dilantik sebagai peguam bela dalam kes lima penjenayah yang mati ditembak polis.

Berundur dari Pemilihan semula CEC
Pda 29 September 2013, RSN Rayer dan Jagdeep Singh Deo berundur dari bertanding dalam pemilihan semula Jawatankuasa Eksekutif Pusat (CEC) parti DAP. Kemelut CEC DAP bermula apabila Setiausaha Agung DAP, Lim Guan Eng mendedahkan berlakunya 'kesilapan teknikal' semasa penjumlahan undi pada pemilihan CEC 2013 yang menyaksikan keputusan pemilihan berkenaan berubah apabila Setiausaha Politik Guan Eng, Zairil Khir Johari yang tewas dengan hanya menerima 305 undi melonjak mendapat undian sebanyak 806, sekali gus menjadi calon Melayu tunggal yang terpilih dalam senarai CEC.

Ugutan Peristiwa 13 Mei
Pada 21 Mei 2014, sekumpulan 15 lelaki menyerbu bangunan Dewan Undangan Negeri (DUN) Pulau Pinang di Menara Komtar . Mereka membantah tindakan Ahli RSN Rayer yang mengeluarkan perkataan `celaka' kepada beberapa pemimpin Melayu/UMNO. Ketika membahaskan ucapan perasmian Yang Dipertua Negeri Pulau Pinang, Tun Abdul Rahman Abbas, Rayer mendakwa beberapa pemimpin UMNO di Pulau Pinang cuba menghasut rakyat melalui satu demonstrasi dengan mengapi-apikan tragedi 13 Mei 1969/ Peristiwa 13 Mei.Shariful Azhar Othman (BN-Bertam) menyatakan bahawa kenyataan Rayer itu adalah keterlaluan dan telah melanggar peraturan dewan.

Pada 22 Mei 2014, sekumpulan pemuda UMNO diketuai Ketua Pemuda UMNO Wilayah Persekutuan, Datuk Mohd Razlan Mohd Rafi menghantar memorandum kepada pejabat DAP Kuala Lumpur. Mereka membawa sepanduk bertulis SN  Rayer "anak haram" dan "tolol", 'Jangan biar celaka bertukar menjadi malapetaka. Adun DAP biadap'. Memorandum itu diterima oleh MP Serdang, Ong Kian Ming dan ketua pentadbir
ibupejbat DAP, Chu Yoon Ming.

Keputusan pilihan raya

Rujukan

Anggota Parti Tindakan Demokratik
ADUN Pulau Pinang
Ahli Dewan Rakyat, Parlimen Malaysia ke-14
Ahli pembangkang Kerajaan Muhyiddin Yassin
Ahli politik Malaysia berketurunan India
Ahli Dewan Rakyat, Parlimen Malaysia ke-15
Wakil Rakyat India Malaysia